open-index/open-wikipedia-markdown huggingface dataset:
Տապակած հաց

**Բաննոկ** (ինչպես նաև հայտնի է որպես **տապակած հաց**), հնդկական խոհանոցի ազգային ուտեստ, այժմ լայնորեն տարածված ԱՄՆ-ի հնդկացիական ցեղերի շրջանում։ Իրենից ներկայացնում է դրոժային խմորի տափակ կտոր (բլիթ)՝ յուղի կամ ճարպի մեջ տապակած կամ բոված։

Որպես խավարտ՝ տապակած հացի վրա սովորաբար դրվում են բակլաներ, տապակած մսի խճողակ կամ մանր կտրտած պանիր։ Տապակած հացը՝ այդպիսի խավարտի հետ միասին, հայտնի է որպես «հնդկական տակո» կամ «նավահո-տակո»։ Տապակած հացը, որը մատուցվում է քաղցր խավարտով, օրինակ՝ մեղրապատ կամ շաքարի փոշի ցանած, տիպիկ ամերիկյան ուտեստ է՝ հայտնի որպես «Փղի ականջ»։

Տապակած հացը պաշտամունքային ստերեոտիպ է դարձել ԱՄՆ-ի հնդկացիների մշակույթում։ Այն հանդիսանում է ոչ  իայն տնակն ուտեստ, այլև ավանդաբար պատրաստվում է այնպիսի տոների համար, ինչպիսիք են՝ «պաու-վաու»-ն և նահանգների տոնավաճառները։ 2005 թվականին տապակած հացը հայտարարվեց Հարավային Դակոտա «նահանգի պաշտոնական հաց»։

Հենց այդ նույն տարում՝ 2005 թվականին, տապակած հացի՝ առողջության համար վտանգավոր լինելու մասին հարցը հասարակական լայն քննարկումների առարկա դարձավ. խոսքը վերաբերում էր ԱՄՆ-ի հնդկացիների շրջանում ճարպակալման և դիաբետի լայն տարածման գործում տվյալ ուտեստի ունեցած դերին։ ԱՄՆ-ի գյուղատնտեսության նախարարության հաղորդմամբ՝ տապակած հացի սովորական չափաբաժինը պարունակում է 700 կալորիա և շուրջ 20 գչամ ճարպ։

Տապակած հացը նաև հայտնի է հարավամերիկյան խոհանոցում՝ որպես «**կաչանգա**».

## Պատկերասրահ

Making Frybread.jpg|Մասկոգի ցեղի ամերիկացի զինվորը Իրաքում տապակած հաց է պատրաստում՝ պաու-վաու տոնի համար:
Frybread taco.jpg|Նավահո-տակո՝ ուտեստ՝ տապակած հացի հիման վրա:
Frybread.jpg|Տիպիկ տապակած հաց


## Ծանոթագրություններ

## Արտաքին հղումներ
*Encyclopedia of Oklahoma History and Culture - Fry Bread 
*Recipes for frybread by Tribe or Nation
*Navajo Fry Bread History
*Fry Bread Facts
*More Than Frybread Mockumentary 
*Fry Bread House Honored Among the Best of the Best  — frybread restaurant in Phoenix a winner of 2012 "America's Classics" James Beard Foundation Award.
*Diet or Fry It, Gen Huit, Salish Kootenai Nation|Salish

Կատեգորիա:Ամերիկյան խոհանոց
Կատեգորիա:Համաշխարհային խոհանոց
Կատեգորիա:Ուտեստներ այբբենական կարգով
Ալբայսին

**Ալբայսին** (, ), բնակելի թաղամաս Իսպանիայի Գրանադա քաղաքում, որը ժառանգել է արաբական ճարտարապետության ազդեցությունը՝ Պիրենեյան թերակղզում մուսուլմանների գերիշխանության տարիներին։

Գրանադա քաղաքի Ալբայսին պատմական կենտրոնը՝ ալ-Համբրայի և Խեներալիֆեի հետ մեկտեղ ներառված է Իսպանիայում ՅՈւՆԵՍԿՕ-ի Համաշխարհային ժառանգության օբյեկտների ցանկի մեջ։

## Անվան ծագումնաբանություն
Ալբայսին թաղամասը գտնվում է Դառա գետի հյուսիսային հատվածում՝ ալ-Համբրայի բլրի հակառակ կողմում։ Տեղակայված լինելով Գրանադայի ներքին քաղաքում՝ Ալբայսին ձևավորում է միջնադարյան պատմական կենտրոնը, որը կառուցվել է արաբական տիրապետության շրջանում՝ մուսուլմանական Նասրիյանների հարստության գահակալության ընթացքում, երբ Գրանադան դարձել էր Իբերիա թերաղզու մուսուլմանական էմիրության քաղաքամայրը։

Ալբայսինի անվանումը հավանաբար կապված է արաբների հետ։ Արաբերեն «Ռաբադ ալ-Բայասին» բառը թարգմանաբար նշանակում է *«բազեապանների թաղամաս»*։ Կա մեկ այլ վարկած համաձայն որի Ալբայսինի անունն առնչվում է Անդալուզիայի Բաեսա քաղաքի անվան հետ։ Մեզ հայտնի է նաև, որ թաղամասի բնակեցումն արաբներով տեղի է ունեցել 13-րդ դարում։

## Պատմություն
Հնագիտական հետազոտությունները ցույց են տալիս, որ բլուրը, որի վրա էլ վեր է խոյանում Ալբայսինը, բնակեցված է եղել դեռևս Հռոմեական կայսրության գոյության ժամանակաշրջանում։ 8-րդ դարի կեսերին տեղի կառավարիչ Ասապ բեն Աբդերահմանը ներկայիս  Սան Նիկոլասի հրապարակի տեղում կառուցում է պաշտպանական ամրություն։ 11-րդ դարում բերբերական ծագում ունեցող Զիրյաններն այստեղ կառուցում են օժանդակ պաշտպանական կառույցներ։

Նասրիյանների արքայատոհմի օրոք քաղաքը սկսում է բարգավաճել։ 14-րդ դարի կեսերին այն դառնում է արաբ վարպետների և առևտրականության կենտրոններից մեկը։ Անգամ Ռեկոնկիստայի ավարտից հետո՝ 1432 թվականին, Ալբայսինի արաբ բնակչությունը կազմում էր շուրջ 60 հազար մարդ։

## Տես նաև
* Իսպանիայում ՅՈւՆԵՍԿՕ-ի Համաշխարհային ժառանգության օբյեկտների ցանկ
* Ալ-Համբրա

## Ծանոթագրություններ

## Արտաքին հղումներ
* Albayzín -ը granada-in.com կայքում
* «Արչնեթ» կայքի անդրադարձը, վերցված հոկտեմբերի 24, 2006
* Ալբայսինը Համաշխարհային ժառանգության կայքում, վերցված հոկտեմբերի 24, 2006
* Ալբայսին հոդվածը Գրանադայի նահանգի պաշտոնական կայքում  

Կատեգորիա:Գրանադայի տեսարժան վայրեր
Կատեգորիա:Իսպանիայի տեսարժան վայրեր
Կատեգորիա:Համաշխարհային ժառանգություն Իսպանիայում
Պալաու Սենտ Ժորդի

**«Պալաու Սենտ Ժորդի»**, բազմաֆունկցիոնալ ծածկված սպորտային մարզադաշտ է, որն գտնվում է՝ Բարսելոնայում, Կատալոնիա, Իսպանիա։ Կառուցվել է 1999 թվականին, որպեսզի անցկացվեն  1992 թվականի Ամառային օլիմպիական խաղերը։

## Պատմություն
Մարզադաշտի նախագիծը մշակվել է ճապոնացի ճարտարապետ Իսոդզակի Արատայի կողմից և մարզադաշտը բացվել է 1990 թվականի սեպտեմբերի 21-ին, երկու տարի առաջ մինչ Ամառային օլիմպիական խաղերի անցկացվելը Բարսելոնայում։ Այն հանդիսանում ժամանակակից ճարտարապետության և տեղնիկայի գլուխգործոցը։ Նրա կառուցվածքը և կառուցելու ժամանակ օգտագործված նյութերը  ավելի ճկունություն են տալիս, ինչը թույլ է տալիս մի շարք միջոցառումներ անցկացնել այնտեղ։

## Մարզական միջոցառումներ
250px|thumb|left|Պալաու Սենտ Ժորդին 2007 թվականին

Մարզադաշտում են անցկացվել 1995 թվականի թեթև ատլետիկայի աշխարհի առաջնությունը։

Նաև մարզադաշտում են անցկացվել 1997 թվականի բասկետբոլի Եվրոպայի առաջնությունը։

«Պալաու Սենտ Ժորդին» հիմնական վայրն էր, որտեղ 2003 թվականի անցկացվեցին Ջրային սպորտի աշխարհի առաջնությունը։ 
Այս նպատակով տեղադրվեց ժամանակավոր կարգավորող լողավազան։ 10 տարի անց, 2013 թվականին Բարսելոնան կրկին դարձավ ջրային սպորտի աշխարհի առաջնության անցկացման վայր։

2014 թվականին «Պալաու Սենտ Ժորդին» դարձավ վեց մարզադաշտերից մեկը, որտեղ պետք է անցկացվին 2014 թվականի աշխարհի բասկետբոլի առաջնության հանդիպումները։

## Երաժշտական միջոցառումներ

## Ծանոթագրություններ

Կատեգորիա:Բարսելոնայի մարզական կառույցներ
Կատեգորիա:1990 թվականին կառուցված մարզադաշտեր
Կատեգորիա:Իսպանիայի բասկետբոլային մարզադաշտեր
Իսպանա-մարոկկոյական պատերազմ

**Իսպանա-մարոկկոյական պատերազմ**, հայտնի է նաև որպես **Աֆրիկյան պատերազմ** (), Իսպանական կայսրության նվաճողական պատերազմն ընդդեմ Մարոկկոյի թագավորության, որը սկսվել է 1859 թվականի հոկտեմբերի 2-ին։

Պատերազմող Իսպանիան նպատակ ուներ ամրապնդել իր սահմանները Ջիբրալթարի նեղուցի հարակից տարածքներում՝ նվաճելով Հյուսիսային Աֆրիկայի ափամերձ մի շարք բնակավայրեր։

## Նախապատմություն
19-րդ դարում Մարոկկոն պատերազմներում բազմաթիվ պարտություններ է կրում եվրոպացի նվաճողներից։ Հատկապես ակնառու էր 1844 թվականի ֆրանս-մարոկկոյական պատերազմը, որտեղ ֆրանսիական բանակն առանց լուրջ դժվարության պարտության է մատնում վերջինիս։ 1856 թվականին բրիտանացիները մարոկկոյական կողմին հարկադրում են ստորագրել երկկողմ համաձայնագիր, որով սահմանափակվում էր Մարոկկոյի մաքսային պարտավորություններն ու վերջ էր դրվում արքայական մենաշնորհին։

Աչքի տակ ունենալով Մարոկկոյի պարտությունները՝ իսպանական բանակը նախապատրաստվում է ներխուժել աֆրիկյան մայրցամաք։ Պատերազմի սկսման համար իսպանացիներին անհրաժեշտ էր ընդամենը շարժառիթ։

## Պատերազմի ընթացք
1859 թվականի վերջին մարոկկայական ցեղերը սկսում են ապստամբել Սեուտա կղզում կենտրոնացված իսպանական կայսերական կայազորների դեմ։ Իսպանիան անտեսելով Մեծ Բրիտանիայի հետ կնքած պայմանագիրը ներխուժում է Մարոկկոյի տարածք՝ խախտելով Մարոկկոյի խաղաղ կարգավորման բրիտանական պլանները։ Իսպանական կայազորներն արագորեն պարտության են մատնում սուլթական զորքերին և սրընթաց կերպով զարգացնում մարտավարական հաջողությունները։

1860 թվականի փետրվարի 3-ին իսպանական զորքերը հաստատվում են Տետուանում։ Նրանք երկու օր շարունակ ռմբակոծում են քաղաքը և քաոս ստեղծում հարակից բնակավայրերում։ Քաղաքը լքում են բազմաթիվ մարդիկ, շատերը վնասվում են։ Մարոկկացի պատմաբան Ահմադ իբն Խալիդ ալ-Նասիրին իսպանական ռմբակոծություններն ու թալանը ներկայացնում են հետևյալ կերպ․

## Պատերազմի ավարտ
Տետուանի ճակատամարտից հետո իսպանացիների հաղթանակն անխուսափելի էր։ Բրիտանական կողմը ճնշում էր գործադրում թե՛ մարոկկացիների, թե՛ իսպանացիների նկատմամբ՝ խաղաղություն հաստատելու պահանջով։ Հաղթանակած Իսպանիան հայտարարում է, որ կայսերական բանակն իր առաջխաղացումը կկասեցնի միայն 100 միլիոն պասետա ռազմատուգանքի վճարումից հետո։

Շուտով բրիտանացիները վճարում են ռեպարացիայի մի մասը, իսկ մինչև գումարի լրիվ մարումը իսպանական ուժերը զբաղեցնում են Տեուտան։ Շուտով իսպանական արքունիքը մաքսային գործակալներ է ուղարկում Մարոկկոյի նավահանգիստներ՝ առևտրային եկամուտները որպես փոխհատուցում գանձելու նպատակով։

## Տես նաև
* Իսպանա-ամերիկյան պատերազմ

## Ծանոթագրություններ

Կատեգորիա:Իսպանիայի պատերազմներ
Կատեգորիա:Մարոկկոյի պատերազմներ
Կատեգորիա:Մարոկկոյի պատմություն
Ջուզեպպե Պեցելյա

**Ջուզեպպե Պեցելյա** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Պարմայի կազմում։ Խաղում է ձախ պաշտպանի դիրքում։

## Ակումբային կարիերա
### Պալերմո
Պեցելյան Պալերմոյի ակադեմիայի սան է։ Իր պրոֆեսիոնալ դեբյուտը նշեց 2015 թվականի դեկտեմբերի 2-ին՝ փոխարինման մտնելով Իտալիայի գավաթի Ալեսանդրիայի դեմ խաղում։ Իր առաջին հանդիպումը Սերիա A-ում անցկացրեց դեկտեմբերի 6-ին՝ Ատալանտայի դեմ խաղում։ Առաջին անգամ թիմի մեկնարկային կազմում խաղադաշտ դուրս եկավ 2016 թվականի՝ փետրվարի 21-ին՝ Ռոմայի դեմ խաղում։ Պալերմոյի առաջին թիմի կազմում Պեցելյան անցկացրեց 21 հանդիպում։

### Ուդինեզե
2017 թվականի հունիսի 30-ին Պեցելյան 5 տարվա պայմանագիր կնքեց Ուդինեզեի հետ։ Իր դեբյուտը ակումբի կազմում նշեց օգոստոսի 12-ին՝ Իտալիայի գավաթի Ֆրոզինոնեի դեմ խաղում։ Սեպտեմբերի 10-ին իտալացին հեռացվեց խաղադաշտից Ջենոայի դեմ խաղում՝ փոխարինման մտնելուց 5 րոպե հետո։ 2019 թվականի հունվարի 21-ին Պեցելյան մինչև մրցաշրջանի ավարտը վարձավճարով միացավ Ջենոային։ Իր դեբյուտը նշեց հունվարի 28-ին՝ փոխարինման մտնելով Էմպոլիի դեմ խաղում։ Մայիսի 18-ին իտալացին կարմիր քարտ ստացավ Կալյարիի դեմ խաղում։ Ջենոայի կազմում Պեցելյան անցկացրեց 5 հանդիպում։

### Պարմա
2019 թվականի օգոստոսի 27-ին Պեցելյան սկզբից՝ վարձավճարով, ապա լրիվ տրանսֆերով տեղափոխվեց Պարմա։ Իր դեբյուտը նշեց սեպտեմբերի 1-ին՝ փոխարինման մտնելով Ուդինեզեի դեմ խաղում։

## Միջազգային կարիերա
Պեցելյան ներկայացրել է Իտալիան տարբեր տարիքային երիտասարդական հավաքականներում։ 2016 թվականին նա Մ19 հավաքականի կազմում մասնացկեց Եվրոպայի առաջնությանը՝ անցկացնելով 4 հանդիպում և օգնելով իր թիմին հասնել մրցաշարի եզրափակիչ, որտեղ սակայն Իտալիան պարտվեց Ֆրանսիային 4-0 հաշվով։ 2017 թվականին Պեցելյան Մ20 հավաքականի կազմում մասնակցեց աշխարհի առաջնությանը։ Հունիսի 5-ին նա հեռացվեց խաղադաշտից քառորդ եզրափակչի Զամբիայի դեմ խաղում՝ կարմիր քարտ ստանալով հանդիպման 43-րդ րոպեին։ Առաջնությունում Պեցելյան անցկացրեց 6 հանդիպում, իսկ Իտալիան զբաղեցրեց 3-րդ հորիզոնականը՝ 3-րդ տեղի համար խաղի հետխաղյա 11-մետրանոցների հարվածաշարում հաղթելով Ուրուգվային։ 1 ամիս անց Պեցելյան Մ21 հավաքականի կազմում մասնակցեց Եվրոպայի առաջնությանը, սակայն չանցկացրեց ոչ մի հանդիպում, իսկ Իտալիան դուրս մնաց կիսաեզրափակչում՝ 3-1 հաշվով պարտվելով Իսպանիային։ 2019 թվականի հունիսին նա մասնակցեց Եվրոպայի Մ21 առաջնությանը՝ անցկացնելով 1 հանդիպում, սակայն Իտալիան դուրս մնաց մրցաշարի խմբային փուլից։

## Կարիերայի վիճակագրություն
### Ակումբային վիճակագրություն
*2020 թվականի հունվարի 8-ի դրությամբ*

## Ծանոթագրություններ

## Արտաքին հղումներ
* Պեցելյան transfermarkt-ում
* Պեցելյան soccerbase.com-ում
* Պեցելյան WhoScored.com կայքում
* Պեցելյան Պալերմոյի պաշտոնական կայքում
* Պեցելյան Պարմայի պաշտոնական կայքում
* Պեցելյան Սերիա A-ի պաշտոնական կայքում 
* Պեցելյան ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Մոյանոյի օրենք

**Մոյանոյի օրենք**  (), դարձավ կարևոր ուղղում համընդհանուր տարրական կրթության մասին օրենքին։ Հաստատվել է 1857 թվականի սեպտեմբերի 9-ին լիբերալ նախարար Կլոաուդիո Մոյանոյի կողմից և գործել է ընդհուպ մինչև Երկրորդ Իսպանական Հանրապետության կազմավորումը։ Սա առաջին օրենքն էր որով պետությունը կարգավորեց  ուսումնական ծրագրերը, կրթությանը միջամտություն ցուցաբերելու միջոցով։ 1855 թվականի սեպտեմբերի 9-ին թղթի վրա նա նախնական կրթությունը վերափոխեց համընդհանուր կրթության, դեռ ավելին  խստորեն սահմանեց իսպանական լեզուն որպես միակ ուսուցման լեզու։ Այս սահմանափակումը, առավել ևս դրա եռանդուն ներդրումը, ալեկոծեց կատալոնական մտավորականությանը և բուրժուազիային և ի վերջո հասցրեց Կատալոնիայում խորը էթնոլեզվական պառակտմանը։

## Նախապատմություն
1733 թվականին  Կարլ III-ը հրամանագիր ստորագրեց հասարակական վայրերում կատալոնական լեզվի օգտագործումը ձևականորեն արգելելու վերաբերյալ, սակայն Իսպանիային բնորոշ օրենքների կիրառման թույլ մակարդակը ընդհանուր առմամբ  հանգեցրեց նրան, որ չնայած իսպաներեն լեզուն բավականին հայտնի էր Կատալոնիայի բնակչության լայն շրջաններին, դեռևս սահմանափակ էր օգտագործվում նախնական կրթության համակարգում։ Դեռ ավելին մինչև 19-րդ դարի սկիզբը նոտարական փաստաթղթերը և այլ տեղական փաստաթղթերը առավելապես կազմվում էին կատալոներեն լեզվով։ Այնուամենայնիվ 15-րդ դարից սկսած տարածաշրջանում բարձր համբավ ունեցողը իսպաներեն լեզուն էր։ Դրա արդյունքում կատալոներենը և իսպաներենը երկար ժամանակ ընկալվում էին որպես մեկ լեզվի տարբեր ոճաբանական սոցիոլեկտիկա։ Այս իրավիճակը պահպանվեց 15-րդ դարից մինչև 19-րդ դարի կեսերը։ Սկզբնական փուլում կատալոնական վերածնունդը առավելապես կրում էր թեմատիկ բնույթ,կատալոնացի գրողները ավելի շատ ժամանակ էին հատկացնում սեփական կատալոնյան թեմաներին, չնայած նրանց ստեղծագործությունների լեզուն ամենուր մնում էր կաստիլերենը,  որը շարունակում էր ընկալվել որպես կատալոներենի առավել բարձր ոճաբանական բազմազանություն։ Այս համեմատաբար անվնաս երևույթի շրջադարձային վերջնակետը հանդիսացավ 1857 թվականի Մոյանոյի օրենքը, որի համաձայն ամբողջ Իսպանիայի տարածքում այսուհետև համընդհանուր տարրական կրթությունը պետք է իրականացվի բացառապես կաստիլերեն լեզվով։ Դրան ի պատասխան կատալոնական մտավորականությունը գիտակցաբար գնաց պառակտման, ոչ միայն համաիսպանական թեմատիկայով, այլ նաև իսպաներեն լեզվով։

## Գրականություն
* Historia de la educación en España, tomo II, De las Cortes de Cádiz a la revolución de 1868. Ministerio de Educación, Libros de Bolsillo de la Revista de Educación. Madrid, 1979.
## Ծանոթագրություններ

## Արտաքին հղումներ
* Artículo sobre la Ley Moyano en la Revista Cabás

Կատեգորիա:Իսպանիայի պատմություն
Կատեգորիա:Կրթությունն Իսպանիայում
Կատեգորիա:Իսպանիայի իրավունք
Կատեգորիա:Կատալոնիայի պատմություն
Կատեգորիա:Իսպաներեն
Կատեգորիա:Լեզվային քաղաքականություն
Աբեդնագով

**Աբեդնագով**, ասորեստանյան ծագումով հայկական արական անձնանուն։ Նշանակում է «ծառա Նագովի» (ծառայ Նագովայ)։ Հին Կտակարանի՝ «Դանիելի մարգարեությունը» գրքում հիշատկավում է այս անձնանունը՝ «⁶Նրանց մէջ էին Յուդայի երկրի որդիներից Դանիէլը, Անանիան, Միսայէլը եւ Ազարիան։
⁷Ներքինապետը Դանիէլին անուանեց Բաղտասար, Անանիային՝ Սեդրակ, Միսայէլին՝ Միսակ եւ Ազարիային՝ Աբեդնագով»։ Այնուհետև վերջին երեքը՝ Նաբուգոդոնոսորի արձանը չպաշտելու համար՝ նետվում են վառվող հնոցը, բայց հրաշքով փրկվում են։ Բառի եբրայերեն ձևն է՝ עֲבֵד נְגוֹ (‘Ǎḇêḏ-Nəḡō), հունարեն տառադարձված է՝ Αβδεναγώ, անգլիական պաշտոնական թարգմանությունը` Abed-nego: Հնում հայերի մեջ չի գործածվել, բայց 20-րդ դարում գործածվել է Կովկասում ու Պարսկաստանում՝ Աբեթնագով ձևով, ուր թ ձայնը առաջացել է սխալմամբ, այն շփոթելով Հաբեթ (Յաբեթ) անվան հետ, որը ոչ մի կապ չունի վերջինիս հետ։

## Հայտնի անվանակիրներ
* Աբեդնագով (մ․թ․ա․ 6-րդ դար), հրեա․

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 16 
* «Հին Կտակարան», «Դանիելի մարգարեությունը», Գլուխ 2:6;7, Գլուխ 3

## Արտաքին հղումներ
* Աստվածաշունչ, Հին Կտակարան, Դանիելի մարգարեությունը

Կատեգորիա:Հայկական արական անձնանուններ
Այլանց (լեռ)

**Այլանց**, *Այլանլու*, լեռնագագաթ Հայաստանի Սյունիքի մարզում, Բարգուշատի լեռնաշղթայում, Տանձավեր գյուղից հարավ-արևելք։ Բարձրություն 2062 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Սյունիքի մարզի լեռներ
Լուիս Ռուբիալես

**Լուիս Մանուել Ռուբիալես Բեժար**  (;), իսպանական նախկին պրոֆեսիոնալ ֆուտբոլիստ, հանդես է եկել որպես պաշտպան։մինչև 2023 թվականի սեպտեմբեր 2018 թվականի մայիսից գլխավորում է Իսպանիայի ֆուտբոլի թագավորական  ֆեդերացիան։

Անցկացնելով 53 հանդիպում՝ նա համարվում է ոչ այնքան հմուտ, որքան ազնիվ և համարձակ խաղացող։

## Կենսագրություն
Ռուբիալեսը ծնվել է Մորտիլում՝ Գրանադայի պրովինցիայում։ Նրա ֆուտբոլային կարիերան անցել է  հիմնականում Սեգունդայում, նա խաղացել է «Մալյորկա», «Լերիդա», «Լևանտե» և մի շարք այլ ակումբերում։ 2004 թվականին օգոստոսի 29-ին կայացավ նրա բարձրագույն առաջնության առաջին խաղը, «Ռեալ Սոսիեդադի» դեմ խաղի ժամանակ (1:1)

2009 թվականի օգոստոսի 4-ին Լուիսը մեկ տարով պայմանագիր կնքեց շոտլանդայան «Համիլթոն ակադեմիկալ» ֆուտբոլային ակումբի հետ, բայց 4 խաղից հետո թողեց Շոտլանդիան և վերադարձավ ծննդավայր։

2010 թվականի մարտին թոշակառու Ռուբիալեսը ընտրվել է Իսպանիայի ֆուտբոլիստների ասոցիացիայի նախագահ։ Նա 2017 թվականի նոյեմբերին հեռացավ Իսպանիայի ֆուտբոլի ֆեդերացիայի ղեկավարի պաշտոնից։ Ռուբիալսը ընտրվեց նախագահ 2018 թվականի մայիսին։ Առաջին գործողություններից մեկը, նա կամավոր կերպով ազատել է Լոոպեթեայի ազգային հավաքականի գլխավոր մարզիչին 2018 թ. Աշխարհի գավաթի խաղարկության մեկնարկից առաջ` Մադրիդի« Ռեալ »-ի հետ բանակցությունների համար, որի մասին նախօրոք տեղեկացվել էր ֆեդերացիան։ Մրցաշարում Ֆերնանդո Հերրոյի ղեկավարությամբ երկրի ազգային հավաքականը չէր կարող դուրս գալ խաղադրույքի առաջին փուլից, որը, սակայն, չխանգարեց նախագահի կարծիքը արդարադատության ոլորտում։

## Պարգևներ
* Սեգունդայի հաղթող 2003/2004

## Ծանոթագրություն

Կատեգորիա:Ատլետիկո Մադրիդի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Լևանտեի ֆուտբոլիստներ
Կատեգորիա:Ֆուտբոլի ղեկավարներ
Դավիթ Նավարո

**Դավիթ Նավարո Պետրոս** (, ), իսպանացի ֆուտբոլիստ, կենտրոնական հարձակվող։

## Ակումբային կարիերա
Դավիթ Նավարոն «Վալենսիա» ֆուտբոլային ակադեմիայի սան է։ 2001 թվականից սկսած արդեն խաղում է հիմնական ակումբում։ Սակայն 6 տարի   (2001—2007) Նավարոն այդպես էլ չէր կարողանում խաղալ «Վալենսիայի» հիմնական կազմում, մնալով կենտրոնական պաշտպանների, թիմի ղեկավարների և ազգային հավաքականների խաղացողների `Մարչենայի, Այալայի և Ալբիոլաի ստվերում։ 2006/07 խաղաշրջանի ավարտից հետո Նավարոն վարձակալվել է «Մալյորկա» ակումբի կողմից, որը Չեմպիոնների լիգայի 1/8 եզրափակչի հանդիպումից հետո տեղի ունեցած սկանդալային իրադարձության արդյունքն էր «Ինտերի» հետ։ 2009 թվականի ամռանը, Ալբիոլի «Ռեալ» տեղափոխվելուց հետո Նավարոն վերադարձավ «Վալենսիա» և բացի հիմնական կազմի անդամ լինելուց, դարձավ ակումբի փոխնախագահ։

2007 թվականի մարտի 6-ին, Չեմպիոնների լիգայի 1/8 եզրափակչի ավարտին, «Ինտերի» կազմում հանդես եկող իսպանական ակումբի խաղացող Կառլոս Մարչենոյի և արգենտինացի ֆուտբոլիստ Նիկոլաս Բուրջիսոյի միջև «Վալենսիայի» և «Ինտերնեյշնլի»  միջև խոսակցությունը դարձավ բախում դարձավ բախում (հակամարտության մասնակիցներից մեկի `Ֆրանչեսկո Թոլդո Բորիսսոն, որը «Ինտեր» -ի համար անհաջող էր, հանդիպման արդյունքը շատ ցավալիորեն արձագանքեց իր թիմի մասին Մարչենիի կատակներին)։ Երկու թիմերի խաղացողները փորձեցին զիջել մրցակցին և, հավանաբար, փոխհատուցում կլիներ, եթե չլիներ Դավիթ Նավարոյի անսպասելի միջամտությունը, ով խաղին մասնակցում էր որպես պահեստային խաղացող, փորձելով պաշտպանել իր թիմակցին՝ հարվածեց ֆուտբոլիստ Բուրդիսոյի դեմքին, կոտրելով արգենտինացու քիթը։ Դա հանգեցրեց այն հանգամանքին, որ հակամարտությունը նոր թափ առավ. Իտալիայի թիմի զայրացած խաղացողները, որոնցից էին Խուլիո Կրոզը, Մայիկոնն ու Իվան Կորդոբան առանձնահատուկ եռանդով առանձնացանև հարձակվեցին Նավարոնի վրա, ով ստիպված էր փախչել։

Հաջորդ օր Նավարոն հեռախոսային զրույցի ժամանակ ներողություն խնդրեց Բուրդիսոյից, սակայն այս ամենով միջադեպը չավարտվեց։ Մարտի 15-ին կայացավ ՈՒԵՖԱ-ի կարգապահական կոմիտեի հանդիպումը, որից հետո երկու ակումբներ տուգանվեցին 205 հազար դոլարով, իսկ հակամարտության ամենաակտիվ մասնակիցները որակազրկվել էին։ Ամենաերկարը պատժվեց Դավիթ Նավարոն, որակազրկվելով 7 ամիս։

2011 մրցաշրջանում դավիթ Նովարուն դուրս եկավ ակումբից։ Պաշտպանը 2 տարով պայմանագիր կնքեց շվեցարական «Կսամասկ» ֆուտբոլային ակումբի հետ։ 2012 թվականի ձմռանը, «Կսամասկի» լուծարումի հետ, կնքեց պայմանագիր Լևանտեի հետ։

2012/2013 թվականի մրցաշրջանի 11-րդ տուր ժամանակ Դավիթ Նավարոն պատահաբար հարվածել է Կրիստիանու Ռոնալդուի աչքին։ Արդյունքուն, Ռոնալդուն դուրս է գալիս դաշտից, սակայն հասնելով եզրին, հոնքերի կույտ է պոկում և վերադառնում դաշտ։

## Ձեռքբերումներ
*Իսպանիայի չեմպիոն։ 2001/02, 2003/04
* Իսպանիայի չեմպիոնների լիգայի բրոզե մրցանակակիր։ 2005/06, 2009/10
*ՈՒԵՖԱ-ի գավաթի հաղթող։ 2003/04
*ՈՒԵՖԱ-ի սուպեր գավաթի հաղթող։ 2004

## Ծանոթագրություններ

## Արտաքին հղումներ
* Профиль на сайте швейцарской Супер Лиги
* Профиль на BDFutbol.com
* Профиль на worldfootball.net
* 
* 

Կատեգորիա:Ալկորկոնի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տղամարդկանց ֆուտբոլի պաշտպաններ
Արևածագ (ֆիլմ)

**Արևածագ** (), 1927 թվական, դասական ժանրի գեղարվեստական համր ֆիլմ, նկարահանված՝ ԱՄՆ-ում Ֆրիդրիխ Վիլգելմ Մուրնաուի կողմից։ Առաջին կինոնկարը երաժշտական և աղմկաշատ ձևավորմամբ ըստ Մուվիտոն տեխնոլոգիայի։ Ֆիլմն առաջին անգամ կազմակերպված Օսկար մրցանակաբաշխության ժամանակ ստացել է մրցանակ «Երևելի բեմադրական արժանիքների համար»։

Ֆիլմի սցենարը հիմնվում է 1917 թվականին հրատարակված Հերման Զուդերմանի «Ճանապարհորդություն Տիլզիտ» վեպի վրա։ Ֆիլմի սցենարը նաև հիշեցնում է ավելի շուտ հրատարակված Թեոդոր Դրայզերի «Ամերիկյան ողբերգություն» վեպին։

## Սյուժե
Սյուժեի հիմքում ընկած է դասական սիրային եռանկյունի։ Ենթավերնագրերում կերպարները ներկայացված են հետևյալ կերպ։ Տղամարդ, կին և կինը քաղաքից։

Տղամարդը սիրահարվում է քաղաքից մի կնոջ, ով համոզում է նրան իր կնոջ համար դժբախտ պատահար ստեղծել և տեղափոխվել իր մոտ՝ քաղաք։ Նրանք պայմանավորվում են, որ տղամարդն իբր կնոջը կտանի նավային զբոսանքի և կխորտակի վերջինիս։ Սակայն արդեն նավակի մեջ տղամարդը հասկանում է, որ չի կարող դա անել։ Կինը՝ կռահելով ամուսնու մտադրություն, վախեցած փախչում է, երբ նրանք մոտենում են քաղաքի նավակայանին։ Տղամարդն ընկնում է նրա հետևից՝ վերջինից ներողություն խնդրելու նպատակով։ Նրանք շրջում են ամբողջ քաղաքով և աստիճանաբար նրանց հաջողվում է վերամիավորել իրենց հարաբերությունները։ Նրանք միաժամանակ հայտնվում են եկեղեցում, որտեղ տեղի է ունենում հարսանեկան արարողութուն, որն էլ խորհրդանշական է դառնում վերջնական վերամիավորումով։

Նրանք վերադառնում են նավակի մոտ, բայց կես ճանապարհին փոթորիկ է բռնկվում։ Կինը հայտնվում է նավակից դուրս և ամուսինը նրան գործած եղեգ է փոխանցում, որը սկզբում նախատեսել էր հանցագործությունը թաքցնելու համար։ Քամին միմյանց հեռացնում է իրարից։ Լողալով մինչ ծովափը տղամարդը որոնումներ է կազմակերպում, բայց կնոջը չեն կարողանում գտնել։

Այդ ժամանակ հայտնվում է կինը քաղաքից, ով վստահ է, որ տղամարդը արել է իրենց պլանավորածը։ Տղամարդը զայրացած հարձակվում է նրա վրա և փորձում է շնչահեղձ անել ու հենց այդ պահին ափի մոտ հայտնաբերում են կնոջը և նա բաց թողնելով իր սիրուհուն՝ վազում է իր կնոջ մոտ։ Տղամարդը և նրա կինը գրկախառնվում են ծագող արևի ֆոնին։

## Դերերում
* Ջորջ Օ՛Բրայեն - Տղամարդ
* Ջենետ Գեյնոր - Կին
* Մարգարետ Լիվինգստոն - Կինը քաղաքից
* Բոդիլ Ռոսինգ - հիվանդապահ
* Ջ. Ֆարրել Մակդոնալդ - լուսանկարիչ
* Ռալֆ Սիփերլի - վարսահարդար
* Ջեյն Վինտոն - մատնահարդար
* Արթուր Հաուսմեն - աներես ջենտլմեն
* Էդդի Բոլանդ - սիրալիր ջենտլմեն
* Գիբսեն Գուլենդ - վարորդ

## Ճանաչում
* Ջենետ Գեյնորը ստացել է «Օսկար» որպես լավագույն դերասանուհի 1927 թվականին նկարահանված ֆիլմերում, այդ թվում «Արևածագ» ֆիլմի համար։
* Օպերատորներ՝ Չարլզ Ռոշերը և Կարլ Շտրուսսը այս ֆիլմի համար ստացել են «Օսկար» որպես «լավագույն նկարահանող թիմ»։
* Մուրնաուի կինոնկարը մտցվել է ազգային ֆիլմերի շարքը դրա ստեղծման հետ մեկտեղ՝ 1989 թվականին։
* 2012 թվականին կազմակերպված ամենամասշտաբային հարցումների թվով ուղղված կինոքննադատներին «Արևածագ» ֆիլմը ճանաչվել է լավագույնը բոլոր համր ֆիլմերից։

## Ծանոթագրություններ

Կատեգորիա:1927 ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:1920-ականների ամերիկյան ֆիլմեր
Կրիստո դե Լա Լագունա եկեղեցի

**Կրիստո դե Լա Լագունա** կամ **Թագավորական տաճար Կրիստո դե Լա Լագունա** (), կաթոլիկ եկեղեցի, որը գտնվում է Սան Կրիստոբալ դե Լա Լագունա քաղաքում, Տեներիֆե կղզու վրա, Կանարյան կղզիներ, Իսպանիայում։ Եկեղեցին հանդիսանում է կաթոլիկ ուխտագնացության կարևոր վայրերից մեկը, որը գտնվում է Կանարյան կղզիախմբում։ Տաճարում գտնվում է հրաշագործ համարվող Կրիստո դե Լա Լագունայի խաչը,  որը համարվում է Լա Լագունա քաղաքի խորհրդանիշը և հարգված Կանարյան կղզիներում բնակվող կաթոլիկների շրջանում։ Եկեղեցին համարվում է Ֆրանցիսկանյան Սան Միգել դե լաս Վիկտորիաս վանքի բաղկացուցիչ մասը, որը ընդգրկված է տեղային նշանակության մշակութային֊ճարտարապետական հուշարձանների ցանկում։

## Պատմություն
Եկեղեցին սկսել է կառուցվել որպես Ֆրանցիսկանյան վանքի մաս, 1506 թվականի փետրվար֊մարտ ամիսներին Ալոնսո Ֆեռնանդես դե Լուգոյի հրամանով։ Այն բանից հետո, երբ 1520 թվականին վանքում տեղադրեցին Կրիստո դե Լա Լագունայի խաչը, այն դարձավ ուխտագնացության կենտրոն։ Կրիստո դե Լա Լագունայի խաչը ներկա ժամանակներում գտնվում է գլխավոր զոհասենյակում․ բերվել է Ֆլանդրիայից և զարդարված է 16-րդ դարի ոսկյա և արծաթյա քանդակներով։

Սկզբնական եկեղեցին ուներ 3 նավ և մի քանի կողմնային մատուռներ, բայց 1810 թվականի նոյեմբերի 28֊ ի գիշերվա հրդեհից հետո, տաճարը վերակառուցվել է։ Ներկա ժամանակներում եկեղեցին ունի 1 նավ։ 1906 թվականի դեկտեմբերի 19֊ին իսպանացի թագավոր Ալֆոնսո XIII իր դեպի կղզի այցի ժամանակ տաճարին շնորհեց թագավորական տիտղոսը։

Սուրբ աթոռը Կրիստո դե Լա Լագունա տաճար իրականացրած ուխտագնացության ժամանակ շնորհեց թողության գիր (Հռոմի պապի կողմից տրվող) Հռոմի Լատերական Բազիլիկ կատարված հավասարազոր այցի ժամանակ։

2014 թվականից տաճարում է գտնվում Թուրինյան սավանի ճշգրիտ կրկնօրինակը, որը Իսպանիայում գտնվող 2 ճշգրիտ կրկնօրինակներից մեկն է։ Համարվում է,որ այս կրկնությունը իրական Սավանի ամենաճշգրիտ կրկնօրինակն է աշխարհում։

## Պատկերասրահ

File:La Laguna BW 2.JPG|Տաճարի ներքին հարդարանք
File:Santissimo Cristo 01.jpg|Գլխավոր բեմ


File:Replica Sábana Santa.jpg|Թուրինյան սավանի կրկնօրինակ


## Ծանոթագրություններ

Կատեգորիա:Իսպանիայի կաթոլիկ եկեղեցիներ
Կատեգորիա:Կրոնը Կանարյան կղզիներում
Գուակամոլե

**Գուակամոլե** (, , *āhuacatl* (ավոկադո) և *mōlli* (սալսա կամ սոուս), սառը նախուտեստ (սննդամթերք) ավոկադոյի խյուսային միջուկից՝ լոլիկի, գինձի, լայմի հյութի և այլ բանջարեղենի ու համեմունքների ավելացմամբ։ Ունի թանձր սոուսի խտություն։ Մեքսիկական խոհանոցի ճաշատեսակ, ենթադրաբար ունի ացտեկական արմատներ։

## Ծագում
Այն ժամանակ, երբ իսպանացի կոնկիստադորները 16-րդ դարի առաջին քառորդին հայտնաբերեցին Ացտեկների կայսրությունը, նրանք նկատեցին, որ տեղացիներն ավոկադոյից կերակուր են պատրաստել, որի պտուղը «գնահատվում էր յուղի և վիտամինների բարձր պարունակության համար»։ «Գուակամոլե» բառն առաջացել է «*ahuaca-mulli*» բառից՝ տեղական նահուատլ լեզվից․ "*ahuacatl*" (ավոկադո) և "mulli" (սոուս) բառերի կապակցումից։

Իսպանացի կոնկիստադորներն այս աղցանն անվանեցին «աղքատների ձեթ»։

19-րդ դարի վերջին Միչոական նահանգի բաղադրատոմսերի խոհարարական գրքույկում ավելացավ գուակամոլե պատրաստելու հաջորդ բաղադրիչը․ «ավոկադոն կեղևազրկել և հանել կորիզները, կտրտել արծաթե կամ փայտե դանակով (մետաղը  պտղին վատ համ ու գույն կտա), ափսեի մեջ դնել, մատուցել կարագով, քացախով, սոխով, օրեգանոյով և պղպեղով»։ Հեղինակը նաև նշում է, որ ոմանք նախընտրում են խառնել բաղադրիչները՝ փափկեցնելով ավոկադոն, հասցնելով մածուկի խտության։ Այսպիսի ուտեստը կարելի է մատուցել տարբեր տեսակի տապակած մսով և ապուրներով։

19-րդ դարի վերջին գուակամոլեի կրեոլյան տարբերակն ավելի շատ աղցան էր, քան մակարոնեղենի սոուս՝ կտրտած կարտոֆիլով, կտրտած մրգերով՝ համեմված յուղով և քացախով։

## Պատրաստման եղանակը
Այժմ կան գուակամոլեի բազմաթիվ բաղադրատոմսեր, որոնք տարբերվում են տարբեր հավելումների, համեմունքների, ինչպես նաև բաղադրիչների մանրացման աստիճանով։

Հաճախ ըստ ցանկության ավելացվում են նաև լոլիկներ, տարբեր պղպեղներ (ներառյալ չիլի պղպեղը), կանաչ կամ ուրիշ սոխ, գինձ և այլ կանաչիներ, սխտոր և այլ համեմունքներ։

Այն տարածքներում, որտեղ ավոկադոն թանկ է, որպես լցանյութ օգտագործվում են այլ մթերք (օրինակ՝ մայոնեզ), այնուամենայնիվ, գուակամոլեի նման տարբերակներն այդքան էլ համեղ չեն, քանի որ նրանց մեջ ավոկադոյի համն ընդհատվում է լցանյութերի համով։

Մաքրման և մանրացման համար կարող է օգտագործվել պատառաքաղ, դանակ և ինչպես նաև բլենդեր։

Ոմանք գուակամոլեն նախընտրում են հումքի փոքր կտորներով և փխրեցնել պատառաքաղով, ավելացնելով կտրտած կանաչի և բանջարեղեն։ Իսկ ոմանք էլ նախընտրում են պյուրե և օգտագործում բլենդեր։

### Հիմնական բաղադրատոմս
Թարմ ավոկադոյի միջուկը (կեղևը և ոսկորը չի օգտագործվում) քերել՝ ավելացնելով կիտրոնի կամ լայմի հյութ, իսկ աղը՝ ըստ ցանկության։ Լիմոնի հյութը հակաօքսիդիչ է, այսինքն կանխում է ավոկադոյի օքսիդացումը և գուակամոլեի գունափոխումը շագանակագույնի։ Այնուհետև ավելացվում են մնացած բաղադրիչները՝ սովորաբար մանր կտրատված։

## Օգտագործում
Սովորաբար, գուակամոլեն ուտում են նաչոս չիպսի հետ՝ պատրաստված եգիպտացորենի ալյուրից (masa harina)։ Բացի այդ, գուակամոլեն ուտում են ցանկացած չիպսի, հացի և այլնի հետ կամ որպես սոուս մատուցում տարբեր ճաշատեսակների համար՝ հատկապես մեքսիկական խոհանոցի ճաշատեսակների։

Գուակամոլեն տարածված է ԱՄՆ֊ում, Մեքսիկայում և աշխարհի տարբեր երկրներում։ Ինչպես նաև հայտնի է վեգանների և բուսակերների շրջանում։

## Ծանոթագրություններ

Կատեգորիա:Բանջարեղենով ուտեստներ
Կատեգորիա:Բուսակերական խոհանոց
Կատեգորիա:Մեքսիկական խոհանոց
Կատեգորիա:Սոուսներ
Այյանի

**Այյանի**, վանք (հավանաբար հունական) Գյումուշխանե քաշաքից մոտ 13 կմ հյուսիս–արևելք, Իմերա գետի մոտ։

## Ծանոթագրություններ

Կատեգորիա:Գյումյուշհանեի մարզի հունական եկեղեցիներ
Կատեգորիա:Վանքեր այբբենական կարգով
Պեդրո Մոսկերա

**Պեդրո Մոսկերա Պարադա** (; ), իսպանացի ֆուտբոլիստ և հենակետային կիսապաշտպան, որը հանդես է գալիս Լա Կորունյայի «Դեպորտիվո» ակումբում։

## Կարիերա
Մոսկերը ծնվել է  Գալիսիայի Լա Կորունյա քաղաքում։ Մանկության տարիներում հանդես է եկել հարևան Սանտա Մարիա Դել Մար քաղաքի  միջնակարգ դպրոցի «Քուադ Հոկեյի» հավաքականում։ 2000 թվականին, երբ նա դեռ 12 տարեկան էր, հայտնվել է Մադրիդյան «Ռեալ» ակումբի երիտասարդական համակարգում։ 6 տարի անց նա խաղացել է իր առաջին պրոֆեսիոնալ խաղը «Ռեալի» ռեզերվային  «Կաստիլիա» ակումբում։ Իր առաջին մրցաշրջանում Մոսկերը անցկացնում է ընդամենը 4 խաղ, իսկ թիմը հայտնվում է «Սեգունդու B»:

2012 թվականի հունվարի 24-ին Մոսկերը «Մալագա»-ի դեմ խաղում հրավիրվում է հիմնական թիմ, բայց մնում է փոխարինողների նստարանին։ 2 ամիս անց նա վերջապես դուրս է գալիս խաղադաշտ։ Դա «Խետաֆե»-ի դեմ հաղթական խաղն էր, երբ վերջին րոպեին Խավի Ալոնսոյին փոխարինում են Մոսկերով։ Այդ հանդիպումը այդպես էլ միակը մնաց Մոսկերի համար «Ռեալ»-ի կազմում։

2010 թվականի հուլիսի 12-ին Մոսկերը հնգամյա պայմանագիր է կնքում «Խետաֆե» ակումբի հետ։ Նա վերամիավորվում իր նախկին մարզիչ Միչելի հետ, որը նրան մարզել էր Կաստիլիայում։ Հուլիսի 28-ին առաջին անգամ հանդես է գալիս թիմի կազմում՝ գերմանական «Օսնաբրյուկ»-ի դեմ խաղում։

2012 թվականի հունվարի 20-ին նա որոշում է վերադառնալ Կաստիլիա, քանի որ նորընտիր մարզիչ Լուիսե Գառսիե Պլասան նրան խաղային ժամանակ չէր տրամադրում։ 2014 թվականին երեքամյա պայմանագիր է կնքում «Էլչե» ակումբի հետ։

2015 թվականի հուլիսի 27-ին Մոսկերը դուրս է գալիս «Էլչե»-ից  և տեղափոխվում է «Դեպորտիվո Լա Կորունյա» չորսամյա պայմանագրով։

## Ձեռքբերումներ
; Ռեալ Մադրիդ Կաստիլիա
* 2011/2012 թվականների Սեգունդայի հաղթող։

## Ցուցանիշներ

## Ծանոթագրություններ

## Արտաքին հղումներ
*
 

Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Ուեսկայի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ալկորկոնի ֆուտբոլիստներ
Բլուկրանս (կամուրջ)

**Բլուկրանս** (, ), բետոնե մեկ թռիչքանի ավտոմոբիլային կամուրջ ՀԱՀ-ում։

## Նկարագրություն
Կամուրջը կտրում-անցնում է Բլուկրանս գետը, որը բաժանում է Արևելյան Կապի (Սառա Բաարտմանի գավառ) և Արևմտյան Կապի (Էդենի գավառ) գավառները։ Կամրջի ընդհանուր երկարությունը կազմում է  451 մետր, միակ թռիչքի երկարությունը 272 մետր է, ջրի մակարդակից առավելագույն բարձրությունը 216 մետր, որն աշխարհի ամենաբարձր կամուրջների ցանկում 36-րդն է և 66- րդն ամենաերկար կամարավոր թռիչք ունեցող կամուրջների ցանկում։
մինի|Աշխարհում ամենաբարձր բանջի թռիչքային կամուրջը
Կամրջի լայնությունը կազմում է 16 մետր, այն պահում  են 23 զույգ սյուներ։ Կամրջի շինարարությունը շարունակվեց 1980 թվականից մինչև 1983 թվականի հունիսը, բացումը տեղի ունեցավ 1983 թվականի հունիսի 10-ին, նախատեսված ժամկետից հինգ ամիս առաջ։ Շինարարության արժեքը կազմեց 11 միլիոն ռանդ։ Շինարարության ավարտի պահին, այն Աֆրիկայի ամենամեծ  բետոնե կամարավոր կամուրջն էր և աշխարհում չորրորդն այդ տիպի կամուրջների մեջ։ Հիմնական կամարի զանգվածը կազմում էր շուրջ 12 հազար տոննա։

Բլուկրանս կամուրջը համարվում է N2 ճանապարհի մի մասը։ Մոտակա բնակավայրերն են,  Քոլդսթրիմ քաղաքը և Նեյչերս Վալլի գյուղը։

Կամրջի վրա է գտնվում բանջի-ջամպինգ Bloukrans Bridge Bungy թռիչքային առևտրային կետը, որը ամենաբարձրն է աշխարհում համանման օբյեկտների մեջ, թռիչքն իրականացվում է շուրջ 160 մետր բարձրությունից։ Հենց  Բլուկրանս կամրջից 1990 թվականին իրականացվեց բանջի առաջին թռիչքն Աֆրիկայում։

## Պատկերասրահ

Face Adrenalin Bloukrans Bridge Bungy.jpg
Bloukrans Bridge Bungee Operations-001.jpg
Bloukrans Bridge 2016.jpg


## Ծանոթագրություններ

## Գրականություն
* Abdunur, C (2001). "Bloukrans Bridge – Le pond de Bloukrans". Arch 01. troisieme conference internationale sur les ponts en arc. p.&nbsp;35. ISBN 2-85978-347-4.

## Արտաքին հղումներ
* Bloukrans Bridge at structurae.net website
* Face Adrenalin , the bungee operators at the bridge.

Կատեգորիա:1983 կառուցված կամուրջներ
Կատեգորիա:Բետոնե կամուրջներ
Կատեգորիա:Հարավաֆրիկյան Հանրապետության շենքեր և կառույցներ
Hero (երգ, Մրայա Քերի)

«**Hero**» («Հերոս»), ամերիկացի երգչուհի Մրայա Քերիի երգը նրա *[[Music Box (ալբոմ)|Music Box]]* ալբոմից, որ թողարկվել է 1993 թվականի օգոստոսի վերջին։ Նույն թվականի հոկտեմբերին երգը թողարկվել է որպես առանձին սինգլ։

## Պատմություն
Երգի հեղինակներ Մրայա Քերին (տեքստ) և Ուոլտեր Աֆանասեֆը (երաժշտություն, եղել է նաև ձայնագրության ռեժիսորը) նշել են, որ սկզբում երգը նախատեսված է եղել որպես «Հերոս» ֆիլմի գլխավոր երգ, որի գլխավոր դերում հանդես է գալիս Դասթին Հոֆմանը, ընդ որում՝ գլխավոր երաժշտական թեման այնտեղ պետք է կատարեր Գլորիա Էստեֆանը։

Ուոլտեր Աֆանասեֆը Մրայա Քերիի հետ այդ ժամանակ աշխատում էին երգչուհու ապագա *[[Music Box (ալբոմ)|Music Box]]* ալբոմի վրա։ Աֆանասեֆը պատմել է, թե ընդմիջման ժամանակ «նստած էի դաշնամուրի մոտ և ասացի Մրայային այդ ֆիլմի մասին։ Երկու ժամվա ընթացքում մենք նախապատրաստեցինք հիանալի նախահումք «Hero» երգի համար։ .... Այն նախատեսված չէր նրա համար, որ Մրայան երգի այն։ Նրա պատկերացմամբ՝ մենք երգը գրել էինք Գլորիա Էստեֆանի համար այս ֆիլմի համար։ Եվ մենք մտանք այն ոլորտը, ուր Մրայան չէր մտած. ըստ նրա խոսքերի՝ այն [երգը] չափազանց քաղցր-մեղցր ու սենտիմենտալ էր կամ չափազանց փոփ-բալադային կամ չափազանց հնաոճ մեղեդով ու տեքստով»։

Songfacts կայքում նշվել է, թե երբ երգը գրեթե պատրաստ էր, Քերին ու Աֆանասեֆը կատարել են այն  Sony Music Entertainment ընկերության նախագահի՝ Մրայա Քերիի փեսացու (ապագա ամուսին) Թոմի Մոտոլայի համար։ Նրանք Մոտոլային պատմել են, որ երգը «Հերոս» ֆիլմի համար է։ Վերջինս ասել է. «Դուք կատակո՞ւմ եք։ Դու չեք կարող այդ երգը տալ այդ ֆիլմի համար։ Այն չափազանց լավն է։ Մրայա՛, դու պետք է վերցնես այդ երգը։ Դու պետք է անես դա»։

Ֆիլմի պրոդյուսերները հետագայում օգտագործել են «Heart of a Hero» երգը Լյութեր Վենդրոսի կատարմամբ։

Songfacts կայքը պնդում է, որ սկզբում Մրայա Քերիին երգը դուր չի եկել, և նա մտածել է, որ այն չափազանց նվնվան է։ Սակայ հետագայում, երբ սկսել է երախտագիտության նամակներ ստանալ այն մասին, թե երգը մարդկանց օգնել է կյանքում, սկսել է գնահատել այն իր ուժի ու զգացմունքի համար, որ առաջացնում է մարդկանց մոտ։

Երգը թողարկվել է 1993 թվականին, և դրանից կարճ ժամանակ հետո Մրայան Քերին ու Մոտոլան ամուսնացել են։ Նրան ամուսնությունը տևել է չորս տարի (նրանք ամուսնացել են 1993 թվականի հունիսի 5-ին, իսկ շուրջ չորս տարի հետո՝ 1997 թվականի մայիսի 30-ին, հայտարարել են այն մասին, որ ապրելու են առաջին, իսկ հետո պաշտոնապես ամուսնալուծվել են։ 2000 թվականին Մոտոլան ամուսնացել է մեքսիկացի փոփ երգչուհի Թալիայի հետ)։

## Հիթ-շքերթներ և հավաստագրումներ

### Շաբաթական հիթ-շքերթներ

### Տասնամյակի հիթ-շքերթներ

### Տարեկան հիթ-շքերթներ

### Հավաստագրումներ և վաճառք

## Ծանոթագրություններ

## Արտաքին հղումներ
*  «Hero» YouTube կայքում
* 

Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Մրայա Քերիի երգեր
Լյուկ Ամոս

**Լյուկ Ամոս** (, ), անգլիացի պրոֆեսիոնալ ֆուտբոլիստ։ Ներկայումս Տոտենհեմ Հոտսպուրից վարձավճարով հանդես է գալիս Քուինս Պարկ Ռեյնջերսի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Տոտենհեմ Հոտսպուր
Ամոսը Տոտենհեմ Հոտսպուրի ակադեմիայի սան է։ 2017 թվականի հունվարի 27-ին նա մինչև մրցաշրջանի ավարտը վարձավճարով միացավ Սաութենդ Յունայթեդին։ Իր պրոֆեսիոնալ դեբյուտը նշեց մարտի 18-ին՝ Ուոլսոլի դեմ խաղում։ Սաութենդ Յունայթեդի կազմում Ամոսը անցկացրեց 3 հանդիպում։ 2018 թվականի հունվարի 29-ին անգլիացին երկարաձգեց իր պայմանագիրը Տոտենհեմի հետ մինչև 2019 թվականը, ինչից հետո վարձավճարով տեղափոխվեց Սթիվենիջ։ Իր դեբյուտը ակումբի կազմում նշեց հունվարի 30-ին՝ փոխարինման մտնելով Սուինդոն Թաունի դեմ խաղում։ Առաջին գոլը պրոֆեսիոնալ կարիերայում խփեց փետրվարի 17-ին՝ Յովիլ Թաունի դեմ խաղում։ Սթիվենիջի կազմում Ամոսը անցկացրեց 16 հանդիպում՝ դառնալով 2 գոլի հեղինակ։

2018-19 մրցաշրջանում Ամոսը վերադարձավ Տոտենհեմ։ Իր դեբյուտը Պրեմիեր Լիգայում նշեց 2018 թվականի օգոստոսի 11-ին՝ փոխարինելով Էրիկ Դայերին Նյուքասլ Յունայթեդի դեմ խաղում։ Օգոստոսի 29-ին Ամոսը երկարաձգեց իր պայմանագիրը ակումբի հետ մինչև 2021 թվականը։ Սեպտեմբերի 28-ին՝ Բլեքբուրն Ռովերս Մ23-ի դեմ խաղում անգլիացին ստացավ ծնկի վնասվածք՝ բաց թողելով մրցաշրջանի շարունակությունը։

2019 թվականի հուլիսի 1-ին Ամոսը 1 տարվա վարձավճարով տեղափոխվեց Քուինս Պարկ Ռեյնջերս։ Իր դեբյուտը նշեց օգոստոսի 3-ին՝ թիմի մեկնարկային կազմում խաղադաշտ դուրս գալով Ստոկ Սիթիի դեմ խաղում։

## Միջազգային կարիերա
Ամոսը ունի նիգերիական արմատներ և իրավասու է ներկայացնել Անգլիան և Նիգերիան միջազգային ասպարեզում։ Նա հանդես է եկել Անգլիան մինչև 18 տարեկանների երիտասարդական հավաքականում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 30-ի դրությամբ*

## Ծանոթագրություններ

## Արտաքին հղումներ
* Ամոսի պաշտոնական Տվիտերի էջը
* Ամոսի պաշտոնական Ինստագրամի էջը
* Ամոսը transfermarkt-ում
* Ամոսը soccerbase.com-ում
* Ամոսը WhoScored.com կայքում
* Ամոսը Տոտենհեմ Հոտսպուրի պաշտոնական կայքում
* Ամոսը Քուինս Պարկ Ռեյնջերսի պաշտոնական կայքում
* Ամոսը Պրեմիեր Լիգայի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութենդ Յունայթեդի ֆուտբոլիստներ
Կատեգորիա:Սթիվենիջի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Դատարկ կալորիաներ

[200px|մինի|[Եգիպտացորենի չիպսեր]]
[200px|մինի|Թվինքներ. [ԱՄՆ-ում հայտնի փոքրիկ բիսկվիթային կարկանդակիկներ՝ բանանի կամ վանիլի կրեմով]]
**Դատարկ կալորիաներ** (, բառացիորեն՝ *թափոնային ուտելիք*, *աղբային ուտելիք*), ցածր կենսաբանական արժեք և բարձր ճարպեր ու շաքար պարունակող կալորիական ուտելիքը բնորոշող  արտահայտություն։ Հասկացությունը հատնի է նաև որպես «ջանկ-ֆուդ» (անգլերեն *junk food* բառից) կամ «**վնասակար ուտելիք**», «**անառողջ ուտելիք**», «**ծանր ուտելիք**», «**սուռոգատային ուտելիք**»։
 
Սովորաբար անառողջ սննդի մեջ ներառում են սնեքները (աղի պնդուկները, կարտոֆիլային չիպսերը), արագ սնունդը և քաղցր, գազավորված, ոչ ալկոհոլային տարատեսակ խմիչքներ (պեպսի-կոլա, Կոկա-Կոլա և այլն)։

«Թափոնային աղբ» անվանումն ի սկզբանե վերաբերում էր ոչ թե ուտելիքի որակին, այլ նրան, որ դրա զանգվածային օգտագործումն այդպիսի մթերքի վաճառքի վայրերում հանգեցնում էր տարածքի աղտոտման, ինչը տեղի էր ունենում կիրառված փաթեթավորման միջոցով։

«Դատարկ կալորիաներով» ուտելիքն արտադրվում է բազմակի ձևերով և գովազդվում է ագրեսիվ կերպով։ Այն տարածված է սպառողների շրջանում, քանի որ ունի վառ արտահայտված համ, այն անհրաժեշտ չէ պատրաստել և կարելի է ուտել ցանկացած իրավիճակում։

Այլ հետազոտողների կարծիքով՝ հենց հասկացությունը լիովին մարքետինգային է և չի արտահայտում ո՛չ ուտելիքի իրական արժեքը, ո՛չ նրա որևէ հատկանիշ՝ բացի հասանելիությունից։ Նրանց կարծիքով՝ արագ սննդի ռեստորանների միջոցով ուտեստի հասանելիությունն արդեն իսկ հանդիսանում է պատճառ՝ դրա՝ հիվանդությունների հետ ունեցած կապը հայտնաբերելու համար։ Մի կողմից, սպառողները քաղցը հագեցնում են էժանագին ուտելիքով՝ այդ կերպ վնաս հասցնելով իրենց առողջությանը, իսկ մյուս կողմից, արագ սննդի կետ այցելությունը հանդիսանում է սոցիալական յուրօրինակ նշագրում՝ բարձր ռիսկային գոտու բնակչության կոնկրետ խմբերն առանձնացնող, իսկ ինքն իրենով «ջանկ ֆուդը» այստեղ կապ չունի։

## Ծանոթագրություններ

## Արտաքին հղումներ
* Большой кулинарный словарь — «Сорная еда» 
*
*
*
*
*
*
*
*
*
*
*
*
*

Կատեգորիա:Արագ սնունդ
Կանտաբրիայի մշակութային ժառանգության ցանկ

**Իսպանական պատմական ժառանգության ցանկ** (), պատմական անշարժ ժառանգություն Կանտաբրիայի ինքնավար համայնքում և նահանգում, որն ունի Իսպանիայի մշակութային հետաքրքրության () կարգավիճակ` համաձայն 1985 թվականի հունիսի 25-ի` «Իսպանական պատմական ժառանգության մասին» օրենքի։

# **Անշարժ գույք**
* Պատմական հուշարձաններ
* Պատմական այգիներ և զբոսայգիներ
* Քաղաքների ու բնակավայրերի պատմական և պատմական-գեղարվեստական համալիրներ
* Պատմական վայրեր (շրջաններ) - Իսպանիայի մշակութային լանդշաֆտ
* Հնագիտական շրջաններ
# **Շարժական գույք**
# **Իսպանիայի ժողովրդագրական ժառանգություն** - հոգևոր ու նյութական մշակույթ, իսպանական ժողովրդի կենցաղ
# **Վավերագրական մշակութային ժառանգություն և արխիվներ և գրադարաններ**

Ամեն օբյեկտ ունի իր կոդը, որով հաշվառված է Իսպանիայի` մշակութային հետաքրքրություն ներկայացնող պահպանվող օբյեկտների գրանցացուցակում։

## Գրադարաններ

## Արխիվներ

## Քաղաքների ու բնակավայրերի պատմական ու պատմագեղարվեստական համալիրներ

## Պատմական այգիներ

## Պատմական հուշարձաններ

## Ծանոթագրություններ

## Արտաքին հղումներ
* Իսպանիայի մշակույթի նախարարության ցանկ 

Կատեգորիա:Ցանկեր:Իսպանիա
Էպիդավրոս

**Էպիդավրոս**(), հնագույն քաղաք Հունաստանում։ Տեղակայված է Պելոպոնեսի հյուսիս-արևելքում, Արգոլիդա թերակղզու արևելյան ափին։ Հին ժամանակներում եղել է Էպիդավրոս շրջանի կենտրոնը։ Հայտնի է հնագույն թատրոնի ավերակներով և Ասկլեպիոսի տաճարով։ Ներկայումս ավերակների մոտ կա փոքր ձկնորսական գյուղ։

## Պատմություն
մինի|ձախից
Քաղաքը գոյություն ունի Միկենյան դարաշրջանից ի վեր (պեղումների ժամանակ հայտնաբերվել են ամրոցի պատերի մնացորդներ և թաղված իրեր, որոնք վերագրվում են այդ դարաշրջանին)։ Մ.թ.ա. 8-րդ և 7-րդ դարերում Էպիդավրոսն ունեցել է զգալի ազդեցություն. ստեղծվել են գաղութներ Էգինա, Կոս, Նիսիրոս և Տենեդոս (Բոզջաադա) կղզիներում։ Մ.թ.ա. 4-րդ դարում Էպիդավրոսի առևտրում անկում է արձանագրվել։ Մ.թ.ա. 5-րդ դարում այստեղ իշխանություն են հաստատել Պելոպոնյան պատերազմների տիրակալները, ինչի արդյունքում Էպիդավրոսը բազմիցս ենթարկվել է աթենացիների  և նրանց դաշնակիցների ասպատակություններին։ Հետագայում քաղաքը մոռացության է մատնվել և պահպանել արժեքը միայն որպես նավահանգիստ։

## Տեսարժան վայրեր
Քաղաքի պեղումների վայրում կարելի է տեսնել Ասկլեպիոսին նվիրված տաճարի ավերակները, ջերմային լողավազանները, սենյակները, որտեղ քրմերն ընդունել են հիվանդներին, ինչպես նաև մարզադահլիճներ։ Պահպանվել են նաև տոլոսի (շրջանաձև մի կառույց, որը նախատեսված է կրոնական երաժշտության կատարման համար) ավերակներ։ Տաճարի ցելլան շրջապատված էր դորիական սյուներով, ներսում՝ կորնթոսյան սյուներով շրջապատված օղակ։

### Ասկլեպիոս
մինի|ձախից
Ասկլեպիոսի պաշտամունքն առաջին անգամ իրականացվել է մ.թ.ա. 6-րդ և 5-րդ դարերի սկզբին, և այդ ժամանակ ուխտավորների բազմությունը հոսում էր Էպիդավրոս՝ բուժման համար։ Արդեն մ.թ.ա. 4-րդ դարում տաճարը դարձել էր Հունաստանի ամենախոշոր և պաշտամունքային վայրերից մեկը և շարունակում էր զարգանալ նաև հռոմեացիների տիրապետության օրոք։ Սակայն 4-րդ դարում Թեոդոսիոս Ա Մեծի կառավարման ժամանակ հեթանոսական լինելու պատճառով տաճարը փակվեց։

### Թատրոն
Էպիդավրոսի գլխավոր տեսարժան վայրը թատրոնն էր, որը կառուցվել է մ.թ.ա. 4-րդ դարում։ Ուներ 14 հազար նստատեղ։ Հին հույները հավատում էին, որ հիվանդները կարող են բուժվել ոչ միայն խառնուրդներով և փոշիներով, այլև թատերական ներկայացումներով։ Դրանք առաջացնում էին հիացմունք, վախ, և արդյունքում` կատարսիս։ Լավ պահպանված թատրոնը թույլ է տալիս մեզ գնահատել ոչ միայն ճարտարապետական լուծման շքեղությունը, այլև հին վարպետների ճարտարագիտական հանճարը։ Բեմում հնչած շշուկը լսելի է նույնիսկ ամենաբարձր շարքերում։

### Հնագիտական թանգարան
Թատրոնի մոտ կա հնագիտական թանգարան, որտեղ ներկայացված են բավականին հետաքրքիր ցուցանմուշներ։ Քանդակագործական ցուցանմուշներից են սյուների խոյակները, որոնք հանրահայտ քանդակագործ Պոլիկլետոսի աշխատանքներն են։ Բացի դրանցից, թանգարանում պահվում է նաև Ասկլեպիոսի տաճարում հայտնաբերված վիրաբուժական գործիքների մեծ հավաքածու։

## Պատկերասրահ

20090727 epidavros04.jpg
Асклепион,Стадион май 2016.jpg
KAV 3929 Асклепион,Лечебница май 2016.jpg
Театр в Эпидавре.jpg


## Ծանոթագրություններ

## Արտաքին հղումներ
* Epidaurus UNESCO Listing
* Epidaurus photos and info 
* How the sanctuary was built -the building inscriptions 

Կատեգորիա:Հին Հունաստանի աշխարհագրություն
Կատեգորիա:Հունաստանի քաղաքներ
Արամ Աթեշյան

**Արամ արքեպիսկոպոս Աթեշյան** (1954, Դիարբեքիր), հոգևորական, Պոլսո Հայոց պատրիարքի փոխանորդ։

## Կենսագրություն
Արամ Աթեշյանը ծնվել է 1954 թվականին Դիարբեքիրում, ընտանիքում եղել են 6 երեխա՝ երեք տղա, երեք աղջիկ։

Նախնական կրթությունը ստացել է Դիարբեքիրում, այնուհետև, 1966 թվականին մեկնում է Ստամբուլ և դառնում Սnւրբ Խաչ դպրեվանքի սան։ 1967 թվականին 21 ուսանողներով մեկնում են  Երnւսաղեմի Ժառանգավnրաց վարժարան՝ ուսումը շարունակելու։ Երուսաղեմում 9 տարի սովորելուց հետո վկայական է ստանում և նորից վերադառնում Ստամբուլ։

1976 թվականին ձեռնադրվում է որպես կուսակրոն քահանա։

## Ծանոթագրություններ

Կատեգորիա:Հայ առաքելական քահանաներ
Ուորդ Քիմբալ

**Ուորդ Ուոլրեթ Քիմբալ** (, ), ամերիկացի մուլտիպլիկատոր, Դիսնեյ ստուդիայի ինն ականավոր անիմատորներից մեկը։

## Կենսագրություն
Ուորդ Քիմբալը ծնվել է 1914 թվականի մարտի 4-ին Մինեապոլիսում (Մինեսոտա նահանգ, ԱՄՆ)։ Մանկության տարիներից տարված է եղել երկաթուղիներով, և այդ հետաքրքրությունը պահպանվել է նրա ամբողջ կյանքի ընթացքում։

Ավագ դպրոցն ավարտելուց հետո Ուորդ Քիմբալն ընդունվել է «Santa Barbara School» արվեստի դպրոցը Կալիֆոռնիայում՝ որոշելով դառնալ ամսագրերի նկարազարդող, բայց առավոտյան կինոցուցադրահերթում դիտելով Ուոլթ Դիսնեյի «Երեք խոզուկները» մուլտֆիլմը՝ ուղևորվել է Հոլիվուդ։

Ուորդն ընդունվել է ստուդիա 1934 թվականին։ Նրա կողմից անիմացված կերպարների թվում են Ջիմինի ծղրիդը «Պինոկիո» մուլտֆիլմում, Տրալյալյան ու Տրուլյալյան «Ալիսան հրաշքների աշխարհում» մուլտֆիլմում և Լյուցիֆեր կատուն «Մոխրոտիկը» մուլտֆիլմում։
thumb|left|150px|Հուշատախտակ Փերիսում
Որպես տրոմբոնահար՝ Ուորդ Քիմբալը նվագել է «Firehouse Five Plus Two» ջազ խմբում իր գործըկերոջ՝ Ֆրենկ Թոմասի հետ միասին։ Ինչպես իր ընկեր Օլլի Ջոնսթոնը, Քիմբալ Ուորդը շատ էր սիրում գնացքներ։ Իր երկու ակր տարածք ունեցող նարնջի այգում նա կառուցել է երկաթուղի, ինչով մասամբ Ուոլթ Դիսնեյի մոտ հետաքրքրություն է առաջացրել երկաթուղու նկատմամբ։

Ուորդ Քիմբալը թոշակի է անցել 1972 թվականին։ Դրանից հետո նա հանդես է եկել որպես խորհրդատու զվարճանքների պարկի թեմատիկ ատրակցիոնների ոլորտում, ինչպիսին է, օրինակ՝ «World of Motion»։

[300px|thumb|«Ուորդ Քիմբալ» շոգեքարշը [Դիսնեյլենդում]]
Ուորդ Քիմբալը մահացել է 2002 թվականի հուլիսի 8-ին, 88 տարեկան հասակում թոքաբորբից։ 2005 թվականին Դիսնեյլենդի նոր շոգեքարշը (*Engine No. 5*) կոչվել է «Ուորդ Քիմբալ» ի պատիվ անիմատորի։

## Ծանոթագրություններ

## Արտաքին հղումներ
* 
* Disney Legends
* Animation Blast: Remembering Ward Kimball 
* Official OERM website և Grizzly Flats Railroad Page

Կատեգորիա:Ամերիկացի մուլտիպլիկատորներ
Կատեգորիա:Ամերիկացի երաժիշտներ
Կատեգորիա:Ուոլթ Դիսնեյ ստուդիայի նկարիչներ
Կատեգորիա:Թոքաբորբից մահացածներ
Կատեգորիա:Ամերիկացի սցենարիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ջազմեններ
Մունիր Մոհանդ Մոհամեդի

**Մունիր Մոհանդ Մոհամեդ** (; , )` Մարոկկոյի ֆուտբոլիստ, «Նումանսիա» և Մարոկկոյի հավաքականի դարպասապահ։ 2018 թ.- ի ֆուտբոլի աշխարհի առաջնության անդամ։

## Ակումբային կարիերա
Մոհամեդը իսպանական «Սեուտա» ակումբի սան է, սակայն բարձր մրցակցության պատճառով նա խաղում էր միայն կրկնօրինակների հետ։ 2009 թվականին Մունիրը տեղափոխվեց «Ալմերիա», բայց այնտեղ նա խաղաց փոխարինող։ 2010 թվականին Մոհամեդը  միացել է իր հայրենի քաղաքի «Մելիլյա» ակումբին։ 2011 թվականի մայիսի 15-ին «Կադիսա»-ի հետ խաղում նա իր դեբյուտը նվաճեց Սեգունդա Բ-ում։ 2012 թ.-ին Մունիրը դարձավ թիմի հիմնական դարպասապահը։ 2014 թվականի ամռանը Մոհամեդն կնքեց պայմանագիր «Նումանսիայի» հետ։ Հոկտեմբերի 19-ին «Լաս Պալմասի» դեմ խաղում նա նվաճեց Սեգունդայի իր դեբյուտը։

## Միջազգային կարիերա
2015 թվականի մարտի 28-ին, Ուրուգվայի հավաքականի հետ ընկերական խաղի ժամանակ, Մոհամեդը Մարոկկոյի հավաքականի համար ելույթ ունեցավ։ 2017 թվականին Մունիրի հավաքականը մասնակցել է Գաբոնում Աֆրիկայի գավաթին։ Մրցաշարում խաղացել է Տոգոյի, Կոտ դ'Իվուարի հավաքականի, Եգիպտոսի հավաքականի և Կոնգոյի  հավաքականի դեմ։

2018 թվականին Մոհամեդը մասնակցություն է ունեցել Ռուսաստանում 2018 թ. ֆուտբոլի աշխարհի առաջնությունում։

## Ելույթների վիճակագրություն
### Միջազգային վիճակագրություն

## Ծանոթագրություններ

## Արտաքին հղումներ
* Վիճակագրությունը soccerway
* Դիտարկում sports.ru
* 
* 
* sports.ru
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ալմերիայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Նումանսիայի ֆուտբոլիստներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ